दिनै लाबोबाय सि आर पि एफ प्रबिन मुसाहारि नि गोथै देहाखौ।  बाक्सा नि सिमला हालाम नि थागिबि प्रबिन मुसाहारिया गावनि सार्भिस रायफलजों गावखौनो बुथारना लादों होनना सि आर पि एफ नि अफिसनिफ्राय न सिम खौरां हरदोंमोन।  जानुवारि दान आव थांगोन होनना बुंहरदोंमोन बिमा नो।
 दिनै बि टि आर नि गाहाय प्रमद बर बिथाङा कक्राझार PWD नि Executive engineer नि office आव हरखाबै नुजाथिहैदोंमोन।  बिथाङा कक्राझार जिला नि गुबुन गुबुन ओनसोलाव थानाय बायफ्लेना थानाय लामा दालांफोरखौ गोख्रै मावफुंनो थिरांथा लायो, लोगोसे बमा मा खामानि जादों जायाखै, बिथांमोननि साननाय, कनसेप, बेसेबां प्रपजेल होनाय दं बेफोरखौ नायो।
 दिनै भारत नि गाहाय मन्थ्रि या सालायग्रा गैयि ट्रेइनखौ बेखेवो।  बेयाव मन्थ्रि हरदिप पुरि आरो गिबि मन्त्रि अरबिन्द केजरिवाल बिथांमोनाबो दंमोन।  बेयो 37 कि मि गोजान थांगोन, सोनाब जनकपुरि निफ्राय बतानिकेल गार्देन सिम।  गाहाय मन्थ्रि बिथाङा बुंदों 2014 सिम गासै मोन 5 सहर आ ल सो मेत्र ट्रेइन दंमोन, दायो गासे मोन18 सहर आव दं, 2025 सिम गासै 25 सहर सिम बारायनाय जागोन।  2014 आव 248 कि मि नि ल दंमोन, दायो 700 कि मि नि आरो 2025 सिम 1700 सिम खालामगोन होनना बुंदों।
 गाबोन बिजेपि याव हाबगोन अजन्ता नेवग आरो राजदिप गवाला या।  सानैबो कंग्रेस नि एम एल ए मोन।  गाबोन हेंगाराबारि नि बि जे पि अफिस आव हाबगोन।  आफादगिरि रन्जित कुमार दास आ बुंदों बिथां सानैया नखर मन्थ्रि अमित साह खौ लोगो हमदोंमोन आरो बि जे पि आव हाबनो लुबैनायखौ फोरमायदोंमोन।
 दिनै कंग्रेस नि गायसननाय सान, 136 थि गायसननाय सान, गोजामसिन राजखान्थि हानजा।  पार्ति नि हेदकुवारतार जों लोगोसे गुबुन गुबुन जायगायाव बे सानखौ फालियो कंग्रेसनि सुबुंफोरा।
 नोंथाङा निथियो ना, दिसेम्बर दान(26 सिम) आव आमेरिका याव कोभिद जानानै सा 63 रोजा सुबुंफोरनि जिउ गोमादों।  जानुवारि आरो फेब्रुवारि दान आव आमेरिका याव गिथावना सिन महर लानो होगौ होनना बुंदों।  नबेम्बर दान आव 37 रोजा सुबुंफोरनि जिउ गोमादोंमोन।  फैबाय थानाय दान मोननैयाव 193000 सो थैनो हागौ होनना बुंदोंगोलाघात आव ब्रितेइननिफ्राय फैनाय करना मोनदों आसामनि सानै सुबुंनि देहायाव।  बिफा नि नआव फैदों आगवाला बिमुंनि बिसि फिसाय।  दायो सानैबो जोरहात मेदिकेल कलेज आव फाहामथाय लागासिनो। 